**Lenkei György képviselői beszámolója 2021-es évről.**

A 2021  évi képviselői munkám is szerteágazó volt. Az 1 es körzetben indultam egyéni képviselőként, és bár a szavazatok közel 40 % val tiszteltek meg a választók, de nem én lettem a körzet képviselője. Természetesen az elmúlt évben is így is igyekeztem az itt lakók érdekeit képviselni, pl. fekvő rendőr telepítése, játszóterek fejlesztése, utcai lámpák stb. Ezeknek a javaslatoknak kivitele akadozott, ezeknek jó része a mai napig nem valósult meg. Sajnos a folyamat, ami még tavaly indult le, miszerint hosszú évek óta hivatalban jó munkát végző emberek távoznak, tovább fojttatódat. Ennek okát nyilván a városvezetés fel fogja tárni és remélhetőleg orvosolja.

A Fidesz- Kdnp frakció vezetőjeként minden esetben a frakció véleményét teszem megámévá. A döntések előkészítése folyamán igyekszünk mindenkivel konszenzusra jutni, ami természetesen nem jelenti azt, hogy elvtelen döntéseket támogatunk.  A rendkívüli időszak után ismét dolgozik—heti rendszerességgel ülésezik a Szociális, Egészségügyi és Lakásügyi bizottság, aminek elnöke lettem. Ebben a „csonka” évben is  közel 500 határozatot hoztunk, különböző kérésekre pl. rendkívüli települési támogatás, fűtési, szülési, gyógyszertámogatás, temetési segély, beiskolázási támogatás, tanulmányi segítség.  Továbbra is minden gödi újszülöttet „babafészekkel” köszöntünk. Igyekeztünk jól sáfárkodni a ránk bízott kerettel, hisz nem egyszerű minden rászorulónak segíteni és benne maradni a szűkös keretekben. Természetesen nem csak anyagiakban merült ki a támogatásunk, hisz nincs két egyforma ügy, mindegyikben e lehető legoptimálisabb segítséget kell nyújtanunk, ebben nagyban segítettek a szociális osztály munkatársai, köszönet érte.   320 élelmiszer csomagot és264 tisztasági csomagot kaptak a rászorulók a 2021-es évben. Napi szinten együttműködünk a Családsegítő Szolgálattal.

Amíg a rendkívüli helyzet miatt a bizottság nem tudott hivatalosan működni a munka nem állt le. Az orvosokkal folyamatos kapcsolatban voltunk, így az önkormányzat, amit tudott segített. pl. nyomtatványok készítésével, telefonokkal. Mindezek a rendkívüli helyzetek mellett a hagyományos karácsonyi csomagokat eljuttattuk a rászorulókhoz több mint 300 családot segítettünk ezzel. A munkánk közvetlen célja, hogy a jövőben legalább ezen a szinten biztosítsuk az összes eddigi támogatási formát.